ELŐTERJESZTÉS

a Képviselő-testület 2021. október 19-i ülésére

Tárgy: Az Önkormányzat 2021. évi költségvetéséről szóló rendelet módosítása

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat Képviselő-testülete az Önkormányzat 2021. évi költségvetését a **2/2021. (III.11.)** polgármesteri rendelettel fogadta el.

Az államháztartásról szóló 2011. évi CXCV. törvény (továbbiakban: Áht.) 34. §-a rendelkezik az előirányzatok módosításáról, átcsoportosításáról. Az államháztartási önkormányzati alrendszerben az Áht. 34. § (4) bekezdése szerint a testület az előirányzat-módosításokat, illetve előirányzat átcsoportosításokat negyedévenként - kivétel első negyedév -, de legkésőbb az éves költségvetési beszámoló elkészítésének határidejéig átvezeti az önkormányzat költségvetési rendeletén.

A bevételi és kiadási előirányzatok változása miatt az Önkormányzat bevételi főösszege **689.245.410** Ft-ra változott 2021. június 30-áig.

A Képviselő-testület 2021. június 1. napjával létrehozta a tanyagondnoki szolgálatot. Egy fő tanyagondnok került alkalmazásra. A költségvetési rendelet tartalmazza az engedélyezett létszámokat, melyet meg kell emelni 1 fő tanyagondnoki létszámmal.

Kérem a rendeletmódosítás megtárgyalását és elfogadását.

Bezenye, 2021. október 13.

Márkus Erika s.k.

polgármester

**Bezenye Községi Önkormányzat képviselő-testületének**

**…/2021.( ) önkormányzati rendelete**

**Bezenye Községi Önkormányzat 2021. évi költségvetéséről szóló**

**2/2021. (III.11.) önkormányzati rendelet módosításáról**

Bezenye Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva Bezenye Községi Önkormányzat 2021. évi költségvetéséről szóló 2/2021. (III.1.) önkormányzati rendeletét (továbbiakban: Rendelet) az alábbiak szerint módosítja:

1. **§**

A Rendelet 2.§-a helyébe az alábbi rendelkezés lép:

„A Képviselő-testület Bezenye Község 2021. évi költségvetésének

a) kiadási főösszegét **689.245.410.- Ft-ban,**

azaz Hatszáznyolcvankilencmillió-kettőszáznegyvenötezer-négyszáztíz forintban,

b) bevételi főösszegét  **689.245.410.- Ft-ban**

azaz Hatszáznyolcvankilencmillió-kettőszáznegyvenötezer-négyszáztíz forintban

c.) Intézmény finanszírozás összegét 44.578.156.- Ft-ban, azaz Negyvennégymillió-ötszázhetvennyolcezer-egyszázötvenhat forintban

állapítja meg.

**2. §**

A Rendelet 3. § (1) és (2) bekezdése helyébe az alábbi rendelkezés lép:

„(1) Az Önkormányzat

1. 2021. évi mérlegét jelen rendelet 1. melléklete,
2. 2021. évi működési – felhalmozási mérlegét jelen rendelet 2. melléklete,
3. 2021. évi összes bevételét jelen rendelet 3. melléklete,
4. 2021. évi összes kiadását jelen rendelet 4. melléklete,
5. 2021. évi felhalmozási kiadásait jelen rendelet 5. melléklete,
6. 2021. évi pénzeszköz átadását jelen rendelet 6. melléklete,
7. 2021. évi költségvetési kiadásokat és bevételeket jelen rendelet 7. melléklete,
8. a Bezenyei Százszorszép Óvoda költségvetését jelen rendelet 8. melléklete,
9. A címrend jelen rendelet 10. melléklete.

(2) Az Önkormányzat költségvetési intézményeinek és a közfoglalkoztatottak 2021. évi létszámkeretét 13,5 főben állapítja meg a 9. melléklet szerint.

**3.§**

A rendelet a kihirdetését követő napon lép hatályba és hatályát veszti az azt követő napon.

Márkus Erika dr. Gáli Péter

polgármester jegyző

Záradék:

A rendelet 2021. október ……. napján kihirdetésre került.

dr. Gáli Péter

jegyző