# **ELŐTERJESZTÉS**

a Képviselő-testület 2021. október 19-i ülésére

Tárgy: 2021. évi költségvetés I. féléves gazdálkodásáról beszámoló

Előterjesztő: Márkus Erika polgármester

# **Tisztelt Képviselő-testület!**

Bezenye Község Polgármesterének 2/2021.(III.11.) önkormányzati rendeletével került elfogadásra az Önkormányzat 2021. évi költségvetése. A rendelet alapján a költségvetés végrehajtásának I. féléves gazdálkodásáról a polgármester beszámol a képviselő-testületnek. E kötelezettségemnek teszek eleget jelen előterjesztéssel.

Az I. félévi bevételek és kiadások alakulását intézményenként az alábbiakban mutatjuk be:

**I. BEZENYE KÖZSÉGI ÖNKORMÁNYZAT**

**BEVÉTELEK**

Az önkormányzat terv szinten 483.496.332 Ft bevétellel számolt. A félév során 2021.01.01-től 2021.06.30-ig 686.808.986 Ft-ra módosult az előirányzat, melyből a teljesítés 589.682.549 Ft volt. A módosított előirányzathoz viszonyítva a **teljesítés 85,86%-os.**

A bevételi jogcímek alakulását a 7. melléklet mutatja. Az egyes tételsorok a központi adatszolgáltatási rendszernek megfelelően kerültek kialakításra (Ft-ban).

**1. Működési bevételek**

**Intézményi működési bevételek**

A központi besorolás a korábbi évekhez hasonló módon alakult, a fő bevételi jogcímek a szolgáltatások ellenértéke, bérleti és lízingdíjak, intézményi ellátási díjak, hozam és kamatbevételek, egyéb működési bevételek

A legjelentősebb bevételi jogcímek teljesítése Ft-ban:

|  |  |  |  |  |
| --- | --- | --- | --- | --- |
| **Jogcímek** | **eredeti EI** | **mód. EI**  **2021.06.30.** | **teljesítés**  **2021.06.30.** | **telj. %**  **2021.06.30.** |
| - szolgáltatások ellenértéke | 0 | 425.232 | 475.732 | 111,88 % |
| - közvetített szolgáltatások | 0 | 100.000 | 33.556 | 33,56 % |
| - tulajdonosi bevételek | 1.596.000 | 1.597.500 | 77.500 | 4,85 % |
| - intézményi ellátási díjak | 4.432.266 | 4.432.266 | 559.625 | 12,63 % |
| - kiszámlázott áfa | 1.196.712 | 1.272.681 | 220.027 | 17,29 % |
| - hozam és kamat bevételek | 0 | 16 | 43 | 268,75 % |
| - egyéb működési bevételek | 0 | 20 187 | 5.341 | 26,46 % |
| **összesen:** | **7.224.978** | **7.847.882** | **1.371.824** | **17,48 %** |

Így a teljesítés aránya a módosított előirányzathoz képest csak 17,48%.

**Szolgáltatások ellenértéke** a művelődési ház, önkormányzati nem lakás célú helyiségének bérleti díjából, az iskola karbantartási díjából, házasságkötési díjakból, sírhely megváltásokból és közterület foglalási díjakból mutatható ki.

Az **intézményi ellátási díjak** a költségvetési szervek rendeltetésszerű működéséből származnak, amelyeket az igénybe vett szolgáltatásért – étkeztetésért – fizetnek.

**2.** **Az önkormányzat sajátos működési bevételei**

A sajátos bevételek döntően a helyi- és átengedett központi adókat-, az állami támogatásokat-, illetve az önkormányzati vagyon hasznosításából származó bevételeket foglalják magukba.

**Helyi adók** (Ft-ban)

|  |  |  |  |  |
| --- | --- | --- | --- | --- |
| **adónemek** | **eredeti EI** | **mód. EI**  **2021.06.30.** | **teljesítés**  **2021.06.30.** | **telj. %**  **2021.06.30.** |
| Építmény adó | 9.593.462 | 9.593.462 | 5.110.396 | 53,27 % |
| Telekadó | 73.275.360 | 73.275.360 | 51.915.998 | 70,85 % |
| Kommunális adó | 6.822.000 | 6.822.000 | 3.471.178 | 50,88 % |
| Iparűzési adó | 8.000.000 | 8.000.000 | 11.711.213 | 146,39 % |
| Egyéb adók (pótlék) | 1.150.000 | 1.150.000 | 117.401 | 10,21 % |
| **Összesen:** | **98.840.822** | **98.840.822** | **72.326.186** | **73,17 %** |

A 2021. évi iparűzési adó bevétel tervezésénél az óvatosság elve szerint 8.000.000 Ft adóbevételt terveztünk. Ennek ellenére június 30-ig 11.711.213 Ft folyt be, ami 146,39%-os teljesítést jelent.

**Pótlékok, bírságok**

A helyi adókhoz kapcsolódó késedelmi pótlékra 2021.06.30-ig 115.974 Ft folyt be.

**3. Támogatások, támogatásértékű bevételek, kiegészítések**

**Önkormányzatok költségvetési támogatása**

A költségvetési kapcsolatokból az alábbi forrásokat kaptuk az első félév során:

|  |  |  |  |  |
| --- | --- | --- | --- | --- |
| **jogcím** | **eredeti EI** | **mód. EI**  **2021.06.30.** | **teljesítés**  **2021.06.30.** | **telj. %**  **2021.06.30.** |
| Helyi önkormányzatok működésének általános támogatása (B111) | 30.869.656 | 30.869.656 | 16.109.587 | 52,19 % |
| Települési önkormányzatok egyes köznevelési feladatainak támogatása (B112) | 38.932.780 | 38.932.780 | 20.660.003 | 53,07 % |
| Települési önkormányzatok szociális, gyermekjóléti és gyermekétkeztetési feladatainak támogatása (B113) | 16.753.416 | 16.753.416 | 8.835.326 | 52,74 % |
| Települési önkormányzatok kulturális feladatainak támogatása (B114) | 3.113.950 | 3.113.950 | 1.646.118 | 52,86 % |
| Működési célú központosított előirányzatok (B115) | 0 | 3.865.976 | 3.865.976 | 100 % |
| **Állami támogatások összesen** | **89.669.802** | **93.535.778** | **51.117.010** | **54,65 %** |
| Egyéb működési célú támogatások bevételei államháztartáson belülről (B16) | 9.368.400 | 9.742.814 | 5.048.414 | 51,82 % |
| **Önkormányzatok működési támogatásai** | **99.038.202** | **103.278.592** | **56.165.424** | **54,38 %** |

*Egyéb működési célú támogatások bevételei ÁH-on belülről:*

Ez tartalmazza az Országos Egészségbiztosítási Pénztár támogatását a védőnői szolgálatra, ill. a közcélú foglalkoztatottak bérének 30 %-os támogatását. Előbbiből 2021.06.30-áig 4.674.000 Ft teljesült (49,89 %), az utóbbiból pedig 374.414 Ft.

A közcélú foglalkoztatás támogatását negyedévente kell igényelni.

A helyi iparűzési kompenzációra Bezenye Községi Önkormányzat – a tavalyi jogszabály változás miatt - 3.865.976 Ft támogatást kapott az államtól. (B115 sor)

Az állami támogatások havi rendszerességgel érkeznek a Magyar Államkincstártól, a jogszabályi előírásoknak megfelelően.

**KIADÁSOK**

A 2021. évi költségvetés kiadási előirányzata 483.496.332 Ft-ról 2021.06.30-ig 686.808.986 Ft-ra módosult és 424.921.270 Ft-ra teljesült. Így a **teljesítés 61,87 %-os**.

A kiadási jogcímek alakulását szintén a 7. melléklet mutatja be. Az egyes tételsorok a központi adatszolgáltatási rendszernek megfelelően kerültek kialakításra (Ft-ban).

**1. Személyi juttatások és járulékok:**

A személyi juttatások teljesítése 2021.06.30-ig 44,69 %-os. A járulékok terén a teljesítés 2021.06.30-ig 39,81 %-os. Az éves keretösszeg várhatóan megfelelő mértékű lesz.

**2. A beruházási és felújítási kiadások** az 5. mellékletben vannak részletezve.

Eredetileg 51.029.313 Ft-ra terveztük a kiadásokat, mely 2021. június 30-ára 449.358.082 Ft-ra emelkedett. Ez elsősorban a csatorna beruházás betervezését tartalmazza, melyre a KEHOP-2.2.2-15-2016-00059 sz. EU-s pályázat elnyerésével 188.372.944 Ft-ot kaptunk. A fennmaradó 208.372.944 Ft-ot a tartalékból vezettük át.

2021.06.30-áig a beruházások és felújítások 359.426.031 Ft értékben teljesültek, mely 79,99 %-ot jelent.

**3. A működési célú kiadásokat** a 6. melléklet tartalmazza részletesen.

***1. elvonások és befizetések:***

A 2020. évi beszámolóban kimutatott normatíva-elszámolásnál 3.086.453 Ft visszafizetendő támogatás keletkezett, melyet 2021.05.03-án utaltunk el a Magyar Államkincstárnak. Ezen kívül 35.143 Ft kamatfizetési kötelezettség keletkezett.

***2. egyéb működési célú támogatások ÁH-n belülre:***

Ezen a soron van kimutatva a Hegyeshalmi Közös Önkormányzati Hivatal részére átadandó pénzeszköz. 2021.06.30-ig 2.177.820 Ft került átutalásra két részletben.

A Mosonmagyaróvári Kistérségi Társulás részére 2021.06.30-áig 566.825 Ft támogatást teljesítettünk.

***3. egyéb működési célú támogatások ÁH-n kívülre:***

A módosított előirányzathoz képest 2021.06.30-áig 43,95 %-ban teljesült.

***4. tartalékok:***

Az eredeti 294.065.166 Ft csökkent 89.451.566 Ft-ra. A változás főbb elemei:

*a) csatorna beruházás: - 208.372.944 Ft*

*b) az előirányzatok rendezése miatt: + 5.285.115 Ft*

*részletezve*:

*• 2020. évi jutalom bruttó-nettó közötti kül. (K1103-ra): - 134.228 Ft*

*• 2021. évi közlekedési költségtérítés (K1109-re): - 120.000 Ft*

*• bérktg.-re és járulékokra (K1+K2): - 1.126.266 Ft*

*• dologi kiadásokra (K3): - 2.897.660 Ft*

*• Szigetköz - Mosoni-sík LEADER Egyesület tagdíja (K512): - 2.400 Ft*

*• tárgyi eszközök: -1.408.065 Ft*

- mikrosütő, kávéfőző (K6): - 56.537 Ft

- Renault Master tehergépkocsi (K6): - 1.000.000 Ft

- papréti műv.házba bútorok (K6): - 351.528 Ft

*• nem tervezett bevételek emelkedése miatt: 10.973.734 Ft*

- "Ipari park" pályázat elsz. utáni összeg (B25): 8.241.933 Ft

- Bezenyei SE-től kölcsön visszatérítése (B74): 1.834.483 Ft

- közfoglalkoztatottak bértám. (B16): 374.414 Ft

- működési bevételek (B4): 522.904 Ft

*c) 2020. évi normatíva visszafizetése: - 3.086.453 Ft*

*d) IPA kompenzáció: + 3.865.976 Ft*

**PÉNZKÉSZLET**

**2021.06.30-án:**

|  |  |
| --- | --- |
| Pénztár | 55.535 Ft |
| Költségvetési elszámoló számla | 85.914.977 Ft |
| Letéti számla | 24.396.160 Ft |
| Közfoglalkoztatási számla | 526 Ft |
| Telekadó beszedési számla | 7.405 Ft |
| Kommunális adó beszedési szla. | 12.000 Ft |
| Iparűzési adó beszedési szla. | 711.213 Ft |
| Pótlék beszedési számla | - 748 Ft |
| Elszámolási számla (ipari park: 2020.01.01-je óta) | 8.241.933 Ft |
| **Egyenleg** | **119.339.001 Ft** |

# **II. BEZENYEI SZÁZSZORSZÉP ÓVODA**

A bevételi és kiadási jogcímek alakulását a 8. melléklet mutatja. Az egyes tételsorok a központi adatszolgáltatási rendszernek megfelelően kerültek kialakításra (Ft-ban).

**BEVÉTELEK**

Az állami költségvetés önkormányzati alrendszeréhez tartozó Bezenyei Százszorszép Óvoda 2021. I. félévi költségvetésének 46.864.156 Ft volt az eredeti előirányzata. A 2021. I. féléves gazdálkodás alapján 150.424 Ft módosítás vált szükségessé, így az óvoda módosított előirányzata 47.014.580 Ft. Módosítások:

- tulajdonosi bevételek: 150.000 Ft

- kamatbevételek: 1 Ft

- kerekítési bevételek (bér): 423 Ft

2021.06.30-áig 20.407.962 Ft teljesült, mely 43,41 %-ot jelent.

**KIADÁSOK**

A kiadások 2021.06.30-áig 19.119.893 Ft-ban teljesültek, ami 40,67 %-ot jelent.

**PÉNZKÉSZLET**

Az elszámolási számla 2021.06.30-i záró egyenlege 49.932 Ft

# **III. KONSZOLIDÁLÁS**

**1. Bevételek és kiadások összesen:**

A 2021. I. féléves költségvetés bevételi és kiadási teljesítését intézményenként és összesítve a 3. és 4. sz. melléklet tartalmazzák, intézményenként pedig a 7. és a 8. mellékletek mutatják.

A táblázat adatai alapján az önkormányzati szintű költségvetés bevételi teljesítése 589.682.549 Ft, mely 85,86 %-os teljesítést jelent. Az önkormányzati szintű költségvetés kiadásai pedig 424.921.270 Ft-ban teljesültek, melyből 19.768.570 Ft az intézmény-finanszírozás. Ez 61,87 %-os teljesítést mutat.

Az óvodai szintű bevételi teljesítés 20.407.962 Ft, melyből szintén 19.768.570 Ft az intézmény-finanszírozás. Ez 43,41 %-os teljesítést jelent. Az óvodai szintű költségvetés kiadásai pedig 19.119.893 Ft-ban teljesültek, ami 40,67 %-os teljesítést mutat.

**2. Költségvetési mérleg:**

A 2021. I. féléves költségvetési mérleget összesítve az 1. melléklet tartalmazza.

**3. Költségvetési mérleg:**

A 2021. I. féléves működési és felhalmozási mérleget összesítve a 2. melléklet tartalmazza.

Az Önkormányzat 2021. évre 15 millió forintos folyószámla hitelkerettel rendelkezett. A folyószámlahitelből igénybevételre nem került sor.

Az I. félévesbeszámolóban hiteles és reális képet kívántunk adni a vállalt feladatok teljesítéséről, a pénzügyi helyzetet alakító tényezőkről. Kérem a beszámoló megtárgyalását és elfogadását.

Bezenye, 2021. október 19.

Márkus Erika s.k.

polgármester

**Határozati javaslat**

**…/2021. (X.19.) határozat**

Bezenye Községi Önkormányzat Képviselőtestülete elfogadja az Önkormányzat 2021. I. féléves gazdálkodásáról szóló beszámolót.