ELŐTERJESZTÉS

a képviselő-testület 2021. október 19-i ülésére

Tárgy: Igénybejelentés közvilágítási lámpatestek felszerelésére

Előterjesztő: Márkus Erika polgármester

Tisztelt Képviselő-testület!

A villamos energiáról szóló, módosított 2007. évi LXXXVI tv. (a továbbiakban: VET), ez egyes rendelkezéseinek végrehajtásáról szóló 273/2007. (X.19.) Korm. rendelet valamint az E.ON Észak-dunántúli Áramhálózati Zrt Elosztói Üzletszabályzat előírásainak megfelelően, mint a Magyarország helyi önkormányzatairól szóló 2011. évi CLXXXIX. tv-ben közvilágításra kötelezett – *közvilágítás létesítéssel összefüggésben* –Bezenye Községi Önkormányzat az Ady u. 1. és Pozsonyi u. 2. szám alatti kereszteződéstől a Pozsonyi u. Rajka felé vezető szakaszán a 4 darab közvilágítás céljára kialakított oszlopra 4 darab lámpatest felszerelésére kért árajánlatot. A Lux Invest 2000 Kft. készítette Bezenye településen a közvilágítás korszerűsítését, így célszerű, hogy a Kft. készítse továbbra is a település lámpatesteinek kivitelezését, hisz a cég kedvezményt is biztosít számunkra és a kiégett lámpák cseréjét is elvégzik.

Pelle Ervin a Lux Invest 2000 Kft. ügyvezetője erre a 4 darab 50 W LED lámpatest felszerelésére tett árajánlatot, mindösszesen 474.000,- forint + Áfa, mindösszesen: 601.980,- forint értékben. A közterületen jelenleg lámpatest nincs felszerelve, azon szakasza este nem belátható és a biciklis forgalmat is nagyban akadályozza.

Kérem a Tisztelt Képviselő-testületet, hogy az Ady Endre utcáról a Pozsonyi utca Rajka felé vezető szakaszán a lámpatestek megrendelését támogatni szíveskedjen.

Bezenye, 2021.10.12.

Márkus Erika s.k.

polgármester

Határozati javaslat:

…/2021.(X…..) határozat

Bezenye Községi Önkormányzat Képviselő-testülete úgy határoz, hogy a Lux Invest 2000 Kft.-től megrendeli az Ady u. 1. szám és Pozsonyi u. 4. szám alatt található kereszteződéstől a Pozsonyi u. Rajka felé vezető szakaszára a 4 db 50 W LED lámpatestet 474.000,- Ft + Áfa mindösszesen: 601.900,- forint értékben.

A Képviselő-testület felhatalmazza a Polgármestert az „Igénybejelentés” aláírására.

Felelős: Márkus Erika polgármester

Határidő: 2021. október 20.