**ELŐTERJESZTÉS**

**a Képviselő-testület 2021. október 19-i ülésére**

**Tárgy:** Mosonmagyaróvár nagytérségi Hulladékgazdálkodási Önkormányzati Társulás Társulási Megállapodásának módosítása

**Előterjesztő:** Márkus Erika polgármester

**Tisztel Képviselő-testület!**

A Mosonmagyaróvár Nagytérségi Hulladékgazdálkodási Önkormányzati Társulás a térség komplex hulladékgazdálkodásának kezelésére, irányítására, felügyeletére jött létre. Ennek megfelelően látja el a feladatait.

A Társulás Társulási Megállapodása utoljára 2014. november 24-i hatállyal került módosításra.

Az elmúlt évek alatt bekövetkezett jogszabályi változások és a kialakult gyakorlat miatt szükséges a megállapodást aktualizálni.

Ennek értelmében a Társult Önkormányzatok Gyűlése megszüntetésre kerül. Minden feladata és hatásköre a Társulási Tanács hatáskörébe kerül át.

A Tanács működésére, elnökére vonatkozó részletes szabályok a Társulás Szervezeti és Működési Szabályzatában kerülnek megállapításra.

A Projekt Végrehajtási Szervezet megszüntetésre kerül.

Változnak a Társulásból történő kiválás és a Társulás megszűnése esetén alkalmazandó, elszámolással kapcsolatos rendelkezések is.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. § 5. pontja szerint a képviselő-testület hatásköréből nem ruházható át az önkormányzati társulás létrehozása, megszüntetése, abból történő kiválás, a társulási megállapodás módosítása, társuláshoz, érdekképviseleti szervezethez való csatlakozás, abból történő kiválás.

Az Mötv. 88. § (2) bekezdés szerint a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Kérem az előterjesztés megtárgyalását és a határozati javaslat elfogadását.

Bezenye, 2021. október 13.

Márkus Erika s.k.

polgármester

**Határozati javaslat:**

**…/2021. (………….) határozat**

1. Bezenye Községi Önkormányzat Képviselő-testülete hozzájárul Mosonmagyaróvár Nagytérségi Hulladékgazdálkodási Önkormányzati Társulás Társulási Megállapodásának módosításához a határozat 1. melléklete szerint.
2. Bezenye Községi Önkormányzat Képviselő-testülete elfogadja a módosításokkal egységes szerkezetbe foglalt Társulási Megállapodást a határozat 2. melléklete szerint.
3. Bezenye Községi Önkormányzat Képviselő-testülete felhatalmazza a polgármestert, hogy a Megállapodás módosítását, valamint a módosításokkal egységes szerkezetbe foglalt Társulási Megállapodást írja alá.
4. A módosításokkal egységes szerkezetbe foglalt Társulási Megállapodás a törzskönyvi nyilvántartásba történő bejegyzés napjával lép hatályba.
5. A döntésről a Társulás elnökét tájékoztatni szükséges.

Felelős: Márkus Erika polgármester

Határidő: képviselő-testületi ülést követő 3 munkanapon belül