ELŐTERJESZTÉS

a képviselő-testület 2021. október 19-i ülésére

Tárgy: A szociális tüzelőanyag juttatásról szóló rendelet megalkotása

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat Képviselő-testülete 59/2021.(VIII.10.) határozatával döntött arról, hogy pályázatot nyújt be szociális célú tüzelőanyag vásárlásához kapcsolódó kiegészítő támogatás igénybe vételére és az ehhez szükséges 118.110.- Ft önrész megfizetését 186 q barna kőszén ellentételezéseként biztosítja.

Vállalta továbbá a támogatásban részesítettek számára a kiszállítás költségét.

A Képviselő-testület vállalta, hogy a támogatásban részesülőktől ellenszolgáltatást nem kér.

A pályázatról szóló döntés 2021. szeptember 27-én érkezett meg. Bezenye 156 mázsa barnakőszén beszerzésére 495.300.- Ft vissza nem térítendő támogatásban részesül.

A képviselő-testületnek a szociális rászorultságot és a 2021. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben kell szabályoznia.

A támogatás felhasználásáról legkésőbb 2022. március 31-ig kell elszámolni a Magyar Államkincstár felé.

Elkészítettük a szociális tüzelőanyag juttatásról szóló rendelet-tervezetet, mely az előterjesztés melléklete.

Tájékoztatom a T. Képviselő-testületet, hogy a beszerzési szabályzat szerint a 156 mázsa barna kőszén beszerzésére 3 árajánlatot kértünk.

|  |  |  |
| --- | --- | --- |
| Megnevezés | Ajánlati összeg | Ajánlati összeg összesen |
| Ormosszén Szénkitermelő és Kereskedelmi Zrt. | 30.000 Ft + ÁFA/ raklap (40 db 25 kg-os zsák gépkocsira rakva) + szállítási költség 6.000.- Ft + ÁFA/raklap | 723.138.- Ft |
| Mátra Brikett Kft | bruttó 561.076 Ft, + szállítási díj 209.550.- Ft  + raklap költség | 770.626.- Ft + raklap költség nélkül |
| Winkler Tüzéptől | ajánlatot nem küldtek | - |

A beszerzési szabályzatnak megfelelően a legalacsonyabb összegű árajánlatot javasolom kiválasztani, az Ormosszén Szénkitermelő és Kereskedelmi Zrt-t.

**Határozati javaslat:**

**……/2021.(X.19.) határozat**

Bezenye Községi Önkormányzat Képviselő-testülete a szociális célú tüzelőt (barna kőszén) az Ormosszén Szénkitermelő és Kereskedelmi Zrt-nél rendeli meg.

A szociális célú tüzelő beszerzéséhez – a támogatáson felüli - önrészt az Önkormányzat a 2021. évi szociális normatíva terhére biztosítja.

Felhatalmazza a polgármestert a szénszállítási szerződés megkötésére.

Felelős: Márkus Erika polgármester

Határidő: 2021. október 31.

Kérem a rendelet-tervezet megtárgyalását és elfogadását a határozati javaslattal együtt.

Bezenye, 2021. október 11.

Márkus Erika s.k.

polgármester