**Bezenye Községi Önkormányzat Képviselő-testületének**

**…/2021.(……….) önkormányzati rendelete**

**a szociális tüzelőanyag juttatásról**

Bezenye Községi Önkormányzat Képviselő-testülete az Alaptörvény 32. cikk. (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.

**I. fejezet**

**A támogatásra vonatkozó általános szabályok**

**1. A rendelet célja és hatálya**

**1. §**

**(1) A helyi önkormányzatok szociális célú tüzelőanyag (barnakőszén) vásárlásához külön erre a célra kiírt pályázat útján a központi költségvetés vissza nem térítendő támogatást biztosított Bezenye Községi Önkormányzat számára.**

**(2) E rendelet célja, hogy a Bezenye településen élők részére támogatást nyújtson szociális rászorultság alapján meghatározza a természetben nyújtott szociális ellátás, egyszeri tüzelőanyag juttatás feltételeit, valamint az igénylés és odaítélés menetét.**

**(3) E rendelet hatálya kiterjed Bezenye közigazgatási területén életvitelszerűen lakó és tartózkodó állampolgárokra.**

**2. A támogatás feltételei**

**2. §**

(1) Az önkormányzat a rendelkezésre álló keret mértékéig a rászoruló személyeket, vissza nem térítendő támogatásként legfeljebb 6 q barnakőszén szociális tüzelőanyag támogatásban részesíti.

(2) Az önkormányzat vissza nem térítendő természetbeni támogatásként térítésmentes tüzelőanyag (barnakőszén) támogatást állapíthat meg annak az igénylőnek, akinek családjában az egy főre jutó jövedelem az öregségi nyugdíj legkisebb összegének 400 %-át, egyszemélyes háztartás esetén az öregségi nyugdíj mindenkori legkisebb összegének 500 %-át nem haladja meg.

(3) A (2) bekezdés szerinti igénylők közül a támogatás megállapításakor előnyben kell részesíteni azt, aki a szociális igazgatásról és szociális ellátásokról szóló törvény szerint

a) aktív korúak ellátására

b) időskorúak járadékára,

c) települési támogatásra – tekintet nélkül annak természetbeni vagy pénzbeni formában

történő nyújtására - mely különösen a lakhatáshoz kapcsolódó rendszeres kiadások

viselésével függ össze - jogosult, továbbá

e) a gyermekek védelméről és gyámügyi igazgatásról szóló 1997. évi XXXI. törvényben

szabályozott halmozottan hátrányos helyzetű gyermeket nevel.

f) a fent felsoroltakon kívül előnyben részesíthető továbbá az, aki 3 vagy annál több

gyermeket nevel, vagy

g) 65 éven felüli egyedül élő nyugdíjas rászorult.

(3) A szociális tüzelőanyag (barnakőszén) támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a családok számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

**3. §**

 (1) Nem jogosult szociális célú tüzelőanyag támogatásra – függetlenül a 2. §-ban meghatározott feltétel teljesülésétől – az a személy, család aki

1. erdőgazdálkodó, erdőtulajdonos és az elmúlt 2 évben engedéllyel fakitermelést végzett,
2. aki olyan ingatlan vonatkozásában nyújt be kérelmet, amely barnakőszén tüzelőanyaggal egyáltalán nem fűthető.

(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

**3. A támogatás igénylésének menete**

**4. §**

(1) A támogatás megállapítása iránti eljárás az e rendelet 1. melléklete szerinti kérelemre indul.

(2) A kérelmeket 2021. december 5.napjáig a Hegyeshalmi Közös Önkormányzati Hivatal Bezenyei Kirendeltségén kell benyújtani.

(3) A kérelmek elbírálása a humán bizottság hatáskörébe tartozik, aki a támogatásról a következő rendes ülésén, legkésőbb a kérelem benyújtásától számított 15 napon belül dönt.

(4) A döntést követő 15 munkanapon belül a humán bizottság gondoskodik a tüzelőanyag térítésmentes kiszállíttatásáról.

(5) A tüzelőanyag átvételét a jogosult a rendelet 2. mellékletét képező átvételi elismervény aláírásával igazolja.

**5. §**

(1) A támogatás forrása a központi költségvetés terhére pályázat útján az önkormányzat számára megállapított összegű kiegészítő támogatás, illetve az ahhoz külön képviselő-testületi határozatban biztosított önrész. Ezen szabályokat kell alkalmazni az önkormányzat képviselő-testülete által ezen célra külön határozatban biztosított saját forrás felhasználására is.

(2) Az önkormányzat vállalja, hogy a szociális célú tüzelőanyagban részesülőtől semmilyen ellenszolgáltatást nem kér.

(3) A forrás felhasználását követően benyújtott kérelmeket – függetlenül attól, hogy azok a 2. §-ban meghatározott feltételeknek megfelelnek és a 4. §-ban meghatározott határidőre érkeztek -, el kell utasítani.

**II. Fejezet**

**Záró rendelkezések**

**6. §**

Ez a rendelet a kihirdetését követő napon lép hatályba, és 2022. március 31. napján hatályát veszti.

Márkus Erika dr. Gáli Péter

polgármester jegyző

Záradék:

A rendelet 2021. …………. napján kihirdetésre került.

dr. Gáli Péter

jegyző